ml en en en id en en en en en en en en en en ml en ml en ml ml ml ml ml ml ml en en en en en fa en en en ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml en en en en
പലിശനിരക്ക് കുറക്കണമെന്ന് ധനമന്ത്രിയും വ്യവസായ ലോകവുംNirbhayam.com
Welcome to NIRBHAYAM.COM | Kerala’s No. 1 News Portal
October 4, 2022 7:06 am
മൊത്ത വില സൂചിക അടിസ്ഥാനമാക്കിയുള്ള പണപ്പെരുപ്പനിരക്ക് മൂന്നുവര്‍ഷത്തിനിടയിലെ ഏറ്റവും കുറഞ്ഞ തോതിലെത്തിയതോടെ പലിശനിരക്കുകള്‍ കുറക്കണമെന്ന ആവശ്യം ശക്തമായി.
കേന്ദ്ര ധനമന്ത്രിയും വ്യവസായികളുടെ സംഘടനകളും ഈ ആവശ്യവുമായി രംഗത്തുവന്നു. മൊത്തവില സൂചിക അടിസ്ഥാനമാക്കിയ പണപ്പെരുപ്പം മാര്‍ച്ചില്‍ 5.96 ശതമാനമായാണ് താഴ്ന്നത്. മുന്‍വര്‍ഷം മാര്‍ച്ചില്‍ ഇത് 7.69 ശതമാനവും കഴിഞ്ഞ ഫെബ്രുവരിയില്‍ 6.84 ശതമാനവുമായിരുന്നു. പണപ്പെരുപ്പം 6.8 ശതമാനമായിരിക്കുമെന്ന റിസര്‍വ് ബാങ്കിന്‍െറ പോലും കണക്കുകൂട്ടല്‍ തെറ്റിച്ചാണ് ഇത്രയും കുറഞ്ഞത്. ഇന്ത്യയിലെ പണപ്പെരുപ്പത്തിന്‍െറ പ്രധാന അളവുകോലായ മൊത്തവില സൂചിക കഴിഞ്ഞ സെപ്റ്റംബര്‍ മുതല്‍ താഴോട്ടായിരുന്നു. സെപ്റ്റംബറില്‍ എട്ടുശതമാനമായിരുന്നു പണപ്പെരുപ്പം. ഭക്ഷ്യവസ്തുക്കളുടെയും ഇന്ധനത്തിന്‍െറയും മറ്റ് നിര്‍മിത ഉല്‍പന്നങ്ങളുടെയും വിലയിലുണ്ടായ കുറവാണ് പണപ്പെരുപ്പം കുറയാനിടയാക്കിയത്.
പണപ്പെരുപ്പനിര്‍ണയത്തില്‍ 65 ശതമാനം പങ്കും വഹിക്കുന്ന ഭക്ഷ്യ ഇതര നിര്‍മിത ഉല്‍പന്നങ്ങളുടെ സൂചിക 39 മാസത്തിനിടയിലെ ഏറ്റവും താഴ്ന്ന നിലയിലാണ്്. ഫെബ്രുവരിയിലെ 4.51ല്‍നിന്ന് 4.07 ആയാണ് ഇത് താഴ്ന്നത്. ഇന്ധനവില സൂചിക 10.47ല്‍നിന്ന് 10.18 ആയാണ് താഴ്ന്നത്.
മൊത്തവില സൂചികയും ഉപഭോക്തൃവില സൂചികയും താഴ്ന്ന സാഹചര്യത്തില്‍ പലിശനിരക്കു കുറക്കുന്ന കാര്യം റിസര്‍വ് ബാങ്ക് പരിഗണിക്കുമെന്നാണ് പ്രതീക്ഷയെന്ന് ധനമന്ത്രി പി. ചിദംബരം കാനഡയില്‍ വ്യക്തമാക്കി.
പുതിയ സാഹചര്യത്തില്‍ പലിശനിരക്കുകള്‍ 100 അടിസ്ഥാന പോയന്‍റുകള്‍ കുറക്കാന്‍ റിസര്‍വ് ബാങ്ക് തയാറാകണമെന്ന് കോണ്‍ഫെഡറേഷന്‍ ഓഫ് ഇന്ത്യന്‍ ഇന്‍ഡസ്ട്രി പ്രസിഡന്‍റ് എസ്. ഗോപാലകൃഷ്ണന്‍ ആവശ്യപ്പെട്ടു. പലിശനിരക്കുകള്‍ കുറച്ചാല്‍ നിക്ഷേപം സ്വാഭാവികമായി വര്‍ധിക്കുമെന്ന് അദ്ദേഹം പറഞ്ഞു.
പണപ്പെരുപ്പം കുറയുന്ന സാഹചര്യം തുടരുമെന്നാണ് കരുതുന്നതെന്നും ഭഷ്യ ഇതര ഉല്‍പന്നങ്ങളുടെ വിലക്കയറ്റം ഏറക്കുറെ നിയന്ത്രണ വിധേയമായ സാഹചര്യത്തില്‍ പലിശനിരക്കുകള്‍ കുറക്കുന്നത് റിസര്‍വ് ബാങ്ക് പരിഗണിക്കണമെന്നും ഫെഡറേഷന്‍ ഓഫ് ഇന്ത്യന്‍ ചേംബേഴ്സ് ഓഫ് കോമേഴ്സ് ആന്‍ഡ് ഇന്‍ഡസ്ട്രി (ഫിക്കി) പ്രസിഡന്‍റ് നൈയ്നാ ലാല്‍ കിദ്വായി ആവശ്യപ്പെട്ടു. സാമ്പത്തിക വളര്‍ച്ചക്ക് ഉതകുംവിധം പലിശനിരക്കുകള്‍ കുറക്കണമെന്ന് അസോസിയേറ്റഡ് ചേംബേഴ്സ് ഓഫ് കോമേഴ്സ് ആന്‍ഡ് ഇന്‍ഡസ്ട്രി പ്രസിഡന്‍റ് രാജ്കുമാര്‍ ദൂത് ആവശ്യപ്പെട്ടു. പണപ്പെരുപ്പ നിയന്ത്രണം റിസര്‍വ് ബാങ്കിന്‍െറ പ്രധാന പരിഗണയായിരിക്കുമ്പോള്‍തന്നെ വളര്‍ച്ചനിരക്ക് നിരാശജനകമായ അവസ്ഥയിലേക്ക് പോകാതെ നോക്കേണ്ട ഉത്തരവാദിത്തവുമുണ്ടെന്ന് അദ്ദേഹം ഓര്‍മിപ്പിച്ചു.
പണപ്പെരുപ്പം സര്‍ക്കാറിന്‍െറ നിയന്ത്രണത്തിലേക്ക് വന്നുകൊണ്ടിരിക്കുകയാണെന്ന് കഴിഞ്ഞ ദിവസം ആസൂത്രണ കമീഷന്‍ ഉപാധ്യക്ഷന്‍ മൊണ്ടേക് സിങ് അഹ്ലുവാലിയയും പ്രതികരിച്ചിരുന്നു. മേയ് മൂന്നിന് നടക്കുന്ന പണനയ അവലോകനത്തില്‍ പലിശനിരക്കുകള്‍ .25 ശതമാനമെങ്കിലും കുറക്കാന്‍ റിസര്‍വ് ബാങ്ക് തയാറാവുമെന്നാണ് സാമ്പത്തിക വിദഗ്ധരുടെ പ്രതീക്ഷ.
Share this on WhatsApp
Leave a Reply Cancel reply
Your email address will not be published. Required fields are marked *
ഉറങ്ങും മുന്‍പ് ഒരു ഗ്ലാസ്സ് വെള്ളം കുടിക്കൂ...
വീട്ടിലെ പടികളുടെ എണ്ണത്തിൽ ശ്രദ്ധിക്കേണ്ട കാര്യങ്ങൾ
നാളെ ഉച്ചയ്ക്ക് എസ്എസ്എല്‍സി പരീക്ഷ ഫലം
ഇന്ന് സംസ്ഥാനത്ത് 195 പേര്‍ക്ക് കോവിഡ് ...
തുടർച്ചയായി 20-ാം ദിവസവും പെട്രോളിന്റെയും ഡീസലിന്റെയും വില വര്‍ധിപ്പിച്ചു
മുഖക്കുരു വരാതിരിക്കാന്‍ ഇവ ശ്രദ്ധിക്കൂ ;
ഇന്ന് 60 പേർക്ക് രോഗമുക്തി ; 141 പേര്‍ക്കു കൂടി കോവിഡ്
5000 രൂപയിൽ കൂടുതൽ എടിഎമ്മിൽ നിന്ന് പിൻവലിച്ചാൽ ഫീസ് ഈടാക്കും..
സംവിധായകനും തിരക്കഥാകൃത്തുമായ സച്ചി അന്തരിച്ചു.
കേരളത്തിലേക്ക് വരുന്ന പ്രവാസികള്‍ക്ക് കോവിഡ് നെഗറ്റീവ് സര്‍ട്ടിഫിക്കറ്റ് നിർബന്ധമാക്കാൻ മന്ത്രിസഭ
20 ഇന്ത്യൻ സൈനികർക്ക് വീരമൃത്യു ; ഇന്ത്യാ-ചൈന സംഘർഷം
ഇന്ന് കേരളത്തിൽ 85 പേർക്ക് കോവിഡ്; 46 പേർക്ക് രോഗമുക്തി, 1342 പേർ ചികിത്സയിൽ
ശബരിമലയില്‍ ഈ വർഷത്തെ ഉത്സവം ചടങ്ങ് മാത്രമാകും; ഭക്തർക്ക് പ്രവേശനമില്ല
നിങ്ങള്‍ മൃഗങ്ങളെ സ്വപ്നം കാണുന്നുണ്ടോ?
ഇന്ത്യയിൽ കോവിഡ് ബാധിതരുടെ എണ്ണം 2.7 ലക്ഷം കടന്നു
അംബാനിയുടെ മകളുടെ വിവാഹം ; അതിഥികൾക്ക് പറക്കാൻ 100 വിമാനം
പാരമ്പര്യ സ്വത്തോ സമ്പാദ്യമോ ഒന്നും ഇല്ല, എങ്കിലും അമേരിക്കയിലെ ഏറ്റവും പ്രായം കുറഞ്ഞ സമ്പന്ന ഈ 20 വയസ്സുകാരി !!
രൂപയുടെ മൂല്യം എക്കാലത്തെയും താഴ്ന്ന നിരക്കിൽ
ഇന്ത്യൻ കോടീശ്വരൻ മുകേഷ് അംബാനിയുടെ ശമ്പളം എത്രയാണെന്നറിയാമോ..?
ഓൺലൈനിലൂടെ എങ്ങനെ കൂടുതൽ പണം സമ്പാദിക്കാം
രാജ്യത്തെ എടിഎമ്മുകൾ കാലി !! ഇന്ത്യയുടെ ബാങ്കിങ് സംവിധാനത്തെ മോഡി തകർത്തെന്ന് രാഹുൽ
നിങ്ങളുടെ പലചരക്ക് ബില്ല് കുറയണോ?? ഈ മാർഗ്ഗങ്ങൾ ഒന്ന് പരീക്ഷിച്ചു നോക്കൂ..
വീടുണ്ടാക്കാനും വാങ്ങാനും 'സൂപ്പർ ടൈം' 2018 തന്നെ!!
ഗാഡ്ജറ്റുകള്‍ക്ക് വിലക്കിഴിവുമായി ഫ്ളിപ്പ്കാര്‍ട്ടില്‍ ദി ഗ്രാന്‍ഡ് ഗാഡ്ജറ്റ് ഡേയ്സ്
വന്‍ വിലക്കിഴിവില്‍ ഐഫോണുകള്‍; ഫ്‌ളിപ്പ്കാര്‍ട്ടില്‍ 'എന്‍ഡ് ഓഫ് സീസണ്‍ സെയില്‍'
About UsCareer @ NirbhayamCategoriesContact UsFeedbackPrivacyprivacy policyTerms and Conditions
© Copyright 2013 Nirbhayam.com. All rights reserved.